**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА**

**ЗАКОНА ЗА ЧИСТОТАТА НА АТМОСФЕРНИЯ ВЪЗДУХ**

(обн., ДВ, бр. 45 от 1996 г.; попр., бр. 49 от 1996 г.; изм., бр. 85 от 1997 г., бр. 27 от 2000 г., бр. 102 от 2001 г., бр. 91 от 2002 г., бр. 112 от 2003 г., бр. 95 от 2005 г., бр. 99 и 102 от 2006 г., бр. 86 от 2007 г., бр. 36 и 52 от 2008 г., бр. 6, 82 и 93 от 2009 г., бр. 41, 87 и 88 от 2010 г., бр. 35 и 42 от 2011 г., бр. 32, 38, 53, 54, 77 и 102 от 2012 г., бр. 98 от 2014 г., бр. 14 и 101 от 2015 г., бр. 58 от 2016 г., бр. 12, 58 и 85 от 2017г., бр. 98 и 103 от 2018 г., бр.1 и 81 от 2019 г., бр.18 от 2021 г.)

**§ 1.**В чл. 3 ал. 1, т. 6 след думите „производство или“ се добавя „пускане и“.

**§ 2**. В чл. 9а се правят следните изменения и допълнения:

1. В ал. 1 се добавя изречение второ:

„Директорът на съответната регионална инспекция по околната среда и водите (РИОСВ) утвърждава плана за управление на разтворителите от цитираната наредба или издава мотивиран писмен отказ за утвърждаване на плана за управление на разтворителите в срок до 31 май на текущата година.“.

2.В ал. 5, т. 5 в края на изречението се поставя запетая и се добавят думите: „когато плащането не е извършено по електронен път“;

**§ 3.**В чл. 9г се правят следните изменения и допълнения:

1. В ал. 2 думите „регионална инспекция по околната среда и водите (РИОСВ)“ се заменят с „РИОСВ“.

2. Алинея 5 се изменя така:

„(5) В заявлението по ал. 4 се вписва ЕИК и към него се прилагат:

1. информацията и документите по ал. 3, т. 1 - 8 и 13;

2. документ за платена такса, когато плащането не е извършено по електронен път.“.

3. Алинея 7 се отменя.

4. В ал. 14 след думите „Операторът подава заявление“ се добавя „по образец, одобрен от министъра на околната среда и водите,“

5. В ал. 16 след думата „удостоверение“ се добавя „по образец, одобрен от министъра на околната среда и водите,“.

**§ 4.**В чл. 11а ал. 10, т. 3 се изменя така:

„3. ЕИК“

**§ 5.** В чл. 17 се правят следните изменения и допълнения:

1. В ал. 7:

а) В т. 4 след думите „изтегляне от пазара“ се поставя запетая и се добавя „изземване на продукта“;

б) Създават се т. 6 и 7:

„6. да изискват от доставчиците на услуги на информационното общество да съдействат за отстраняване, или ако това е невъзможно, за ограничаване на рисковете, свързани с продукт, който се предлага или е бил предлаган за продажба онлайн чрез техните услуги;

7. да получават съдействие от органите на Министерството на вътрешните работи, общините и кметствата при или по повод изпълнение на служебните си задължения съгласно този закон.“.

2. Създават се ал. 15, 16 и 17:

„(15) Надзорът на пазара на продуктите от обхвата на Регламент (ЕО) № 1005/2009 и Регламент (ЕС) № 517/2014 се осъществява от министъра на околната среда и водите, директорите на регионалните инспекции по околната среда и водите или оправомощени от тях длъжностни лица в съответствие с изискванията на Регламент (ЕС) 2019/1020 на Европейския парламент и на Съвета от 20 юни 2019 година относно надзора на пазара и съответствието на продуктите и за изменение на Директива 2004/42/ЕО и регламенти (ЕО) № 765/2008 и (ЕС) № 305/2011 (ОВ, L 169/1 от 25.06.2019 г.), наричан по-нататък "Регламент (ЕС) 2019/1020".

(16) Министърът на околната среда и водите, директорите на регионалните инспекции по околната среда и водите или оправомощени от тях длъжностни лица изпълняват своите надзорни функции по ал. 15 като част от контрола по ал. 7 и в съответствие с правомощията по чл. 14 от Регламент (ЕС) 2019/1020.

(17) В случай на несъответствие, констатирано по време на надзора на пазара на продуктите от обхвата на Регламент (ЕО) № 1005/2009 и Регламент (ЕС) № 517/2014, министърът на околната среда и водите, директорите на регионалните инспекции по околната среда и водите или оправомощени от тях длъжностни лица имат право да изискат от икономическия оператор възстановяване на общия размер на разходите за проведените лабораторни анализи, за транспорт и съхранение при изземане на продуктите, за предприети коригиращи действия за привеждане в съответствие и/или за унищожаване на продуктите.“.

**§ 6.** В чл. 17в се правят следните изменения и допълнения:

1. В ал. 2 думите „не по-късно от 1 април“ се заменят с „не по-късно от 30 април“.

2. В ал. 3 думите „, монтаж, сервизно обслужване, поддръжка, ремонт“ се заличават и след думите „се въвеждат“ се добавя „от лицата по ал. 4“.

3. Алинея 4 се изменя така:

„(4) Лицата, притежаващи документ за правоспособност по чл. 17б, ал. 1 за хладилни устройства на хладилни камиони и ремаркета, представят до 31 март на текущата година следната информация в информационната система по чл. 147, ал. 8 от Закона за движението по пътищата:

1. наименование на юридическо лице, единен идентификационен код/име на физическо лице, адрес на месторабота (гараж, автопарк) – за оператора;

2. регистрационен номер и идентификационен номер на превозното средство;

3. фабричен номер на хладилното устройство;

4. дейността, извършена за сметка на оператора: проверка за теч и/или възстановяване на флуорсъдържащи парникови газове;

5. датата, на която е извършена съответната дейност.“

4. В ал. 5 думите „вписаната информация в информационната система по ал. 4, т. 1” се заменят с „вписаната информация по ал. 4”.

**§ 7.** Създават се чл. 17д и 17е:

„Чл. 17д. Забранява се предоставянето на пазара, включително чрез продажба онлайн, на контейнери за флуорсъдържащи парникови газове, които не могат да бъдат повторно напълнени и които се използват при обслужване, поддържане или пълнене на хладилно, климатично и термопомпено оборудване, противопожарни системи или комутационна апаратура, или като разтворители.

Чл. 17е. Забранява се рекламирането на флуорсъдържащи парникови газове, без да са посочени в рекламата:

1. видът на контейнерите, в които се съхраняват;

2. изискване за представяне на доказателство, че при закупуване на газа за целите на монтаж, сервизно обслужване, поддръжка или ремонт на стационарно хладилно, климатично, термопомпено и противопожарно оборудване, хладилни устройства на камиони и ремаркета, и електрическа комутационна апаратура, съответните дейности ще се извършат от лица притежаващи документи за правоспособност;

3. текст „Продуктът съдържа флуорсъдържащи парникови газове.“;

4. потенциалът на глобално затопляне на рекламираните газове.“.

**§ 8**. В чл. 18б, ал. 5, т. 3 накрая се добавя „и че горивото няма да се продава или реализира в този вид.“.

**§ 9.** Член 18г се изменя така:

„Чл. 18г. Регистрираните лица по чл. 8б, ал. 3 са длъжни да разпространяват твърди горива, придружени с декларация за съответствие и с копие от протокола от изпитване за всяка партида.“.

**§ 10.** Създава се чл. 30а1:

„Чл. 30а1. Надзорът на пазара за продуктите от обхвата на наредбата по чл. 8, ал. 1 се осъществява в съответствие с изискванията на Регламент (ЕС) 2019/1020.“.

**§ 11.** В чл. 30б се правят следните изменения и допълнения:

1. В ал. 1 основният текст се изменя така:

“(1) В изпълнение на своите контролни функции по отношение на качеството на течните и на твърдите горива и на надзорните функции по Регламент (ЕС) 2019/1020 по отношение на течните горива, длъжностните лица по чл. 30а, ал. 1, наричани по-нататък „контролни органи“, имат право:„.

2. В ал. 1, т. 9, след думата „проверки“ се добавя запетая и се добавят думите „в т.ч. и по сигнал,“.

**§ 12.** В чл. 30г се правят следните изменения и допълнения:

1. В ал. 1:

а) В т. 2, след думите „чл. 30в ал. 1, т. 3“ се добавя „и т. 4“;

б) В т. 3:

аа) В буква а) след думите „чл. 30в ал. 1“ се добавя „ т. 3 и“;

бб) В буква б), след думите „чл. 30в ал. 1, т. 3“ се добавя „и т. 4“;

вв) Буква г) се отменя.

2. Създава се ал. 11:

„(11) В случаите по ал. 1, точки 2 и 3 ДАМТН предоставя информация на Европейската комисия и на останалите държави членки чрез информационната и комуникационната система, посочена в чл. 34 на Регламент (ЕС) 2019/1020.“.

**§ 13.** Член 30з се изменя така:

„Чл. 30з. (1) Министърът на околната среда и водите, директорите на регионалните инспекции по околната среда и водите или оправомощени от тях длъжностни лица осъществяват:

1. контрол за спазване изискванията на наредбите по чл. 9а, ал. 1, чл. 9б и чл. 11а, ал. 1, включително спрямо лицата, които пускат на пазара продукти, определени с наредбата по чл. 11а, ал. 1;

2. надзор на пазара за продуктите от обхвата на наредбата по чл. 11а ал. 1 в съответствие с изискванията на Регламент (ЕС) 2019/1020.

(2) Във връзка с упражняването на контрола за спазване изискванията на наредбите по чл. 9а, ал. 1, чл. 9б и чл. 11а, ал. 1 и надзорните функции по Регламент (ЕС) 2019/1020 по отношение продуктите от обхвата на наредбата по чл. 11а ал. 1, длъжностните лица по ал. 1, наричани по-нататък „контролни органи“, имат:

1. право на свободен достъп до проверяваните обекти;

2. право да изискват информация и документи;

3. правомощия по чл. 14, параграф 4 от Регламент (ЕС) 2019/1020 по отношение продуктите от обхвата на наредбата по чл. 11а ал. 1;

4. правомощие да налагат глоби и имуществени санкции на лицата/икономическите оператори, които не спазват изискванията на наредбите по чл. 9а, ал. 1, чл. 9б и чл. 11а, ал. 1 и изискванията на Регламент (ЕС) 2019/1020 по отношение продуктите от обхвата на наредбата по чл. 11а, ал. 1.

(3) Контролните органи изискват от съответния икономически оператор възстановяване на общия размер на разходите за техните дейности във връзка със случаи на несъответствие на продуктите от обхвата на наредбата по чл. 11а, ал. 1, както е посочено в чл. 15 от Регламент (ЕС) 2019/1020.

(4) Контролните органи са длъжни да не разгласяват информация, която представлява производствена или търговска тайна, станала им известна при или по повод упражняване на контрола.“.

**§ 14.** В чл. 30л се правят следните изменения и допълнения:

1. Алинея 4 се изменя така:

„(4) В заявлението по ал. 3 се вписва ЕИК и към него се прилагат:

1. технологична схема на инсталацията, описание на дейността, местоположение на площадката, на която е разположена инсталацията;

2. документ за платена такса за регистрация или за вписване на промяна в обстоятелствата, когато плащането не е извършено по електронен път.“.

2. Алинея 6 се отменя.

3. В ал. 13 след думите „Операторите подават заявление“ се добавя „по образец, одобрен от министъра на околната среда и водите,“.

4. В ал. 15 след думата „удостоверение“ се добавя „ по образец, одобрен от министъра на околната среда и водите,“.

**§ 15.** В чл. 33б ал. 1, т. 5 думите „или за изтегляне ” се заменят с „или изтегляне, изземване“.

**§ 16.** В чл. 34 ал. 9 се изменя така:

„(9) При неизпълнение на задължително предписание или при повторно нарушение по ал. 4, 5 и 6 твърдите горива, предмет на нарушението, независимо чия собственост са, се отнемат в полза на държавата. Отнетите твърди горива могат да бъдат предоставени безвъзмездно или предадени за унищожаване по ред, определен в наредбата по чл. 8а, ал. 1.“

**§ 17.** Член 34д се изменя така:

„Чл. 34д. (1) Лице/икономически оператор, което пуска на пазара или употребява продукти, несъответстващи на изискванията на наредбата по чл. 11а ал. 1 и/или нарушава изискванията на Регламент (ЕС) 2019/1020 по отношение продуктите от обхвата на наредбата по чл. 11а ал. 1, се наказва с глоба в размер от 1000 до 5000 лв., съответно с имуществена санкция в размер от 5000 до 10 000 лв.

(2) Лице/икономически оператор, което наруши правилата за етикетиране, определени с наредбата по чл. 11а, ал. 1, се наказва с глоба 5000 лв., съответно с имуществена санкция в размер 15 000 лв.

(3) Лице/икономически оператор, което не изпълнява задължителните предписания на контролните органи по чл. 30з ал. 1, се наказва с глоба 5000 лв., съответно с имуществена санкция в размер 15 000 лв.

(4) Лице/икономически оператор, което не представи в срок документи, технически спецификации, данни или информация,  съгласно изискванията на наредбата по чл. 11а, ал. 1 и/или съгласно изискванията на Регламент (ЕС) 2019/1020 по отношение продуктите от обхвата на наредбата по чл. 11а, ал. 1, се наказва с глоба от 500 до 2000 лв. или с имуществена санкция в размер от 1000 до 3000 лв.“.

**§ 18.** В чл. 34и се създава ал. 27:

„(27) За нарушаване на забраните по чл. 17д и/или чл. 17е физическите лица се наказват с глоба от 1000 до 10 000 лв., а на юридическите лица или на едноличните търговци се налага имуществена санкция в размер от 5000 до 50 000 лв.“

**§ 19.** В „Допълнителни разпоредби“ се правят следните изменения и допълнения:

1. В § 1:

а) В т. 43 думите „или равна на“ се заменят с „от“.

б) Създават се т. 49, 50 и 51:

„49. „Надзор на пазара“ са извършените дейности и предприетите мерки по смисъла на чл. 3, т. 3 от Регламент (ЕС) 2019/1020.

50. „Орган за надзор на пазара“ е орган по смисъла на чл. 3, т. 4 от Регламент (ЕС)2019/1020.

51. „Икономически оператор“ е физическо или юридическо лице по смисъла на чл. 3, т. 13 от Регламент (ЕС) 2019/1020.“;

2. Създава се § 1в:

„§ 1в. Този закон предвижда мерки по прилагането на Регламент (ЕС) 2019/1020 на Европейския парламент и на Съвета от 20 юни 2019 година относно надзора на пазара и съответствието на продуктите и за изменение на Директива 2004/42/ЕО и регламенти (ЕО) № 765/2008 и (ЕС) № 305/2011 (OB, L 169/1 от 25.06.2019 г.), Регламент (ЕО) № 1005/2009 на Европейския парламент и на Съвета от 16 септември 2009 г. относно вещества, които нарушават озоновия слой (ОВ, L 286/1 от 31 октомври 2009 г.) и Регламент (ЕС) № 517/2014 на Европейския парламент и на Съвета от 16 април 2014 г. за флуорсъдържащите парникови газове и за отмяна на Регламент (ЕО) № 842/2006 (ОВ, L 150/195 от 20 май 2014 г.).“

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 20.** В **Закона за енергията от възобновяеми източници** (обн., ДВ, бр. 35 от 2011 г.; изм. бр. 29 и 54 от 2012 г., бр. 15, 59, 68 и 109 от 2013 г., бр. 33 от 2014 г.; Решение № 13 на Конституционния съд от 2014 г. - бр. 65 от 2014 г.; изм. бр. 14, 17, 35, 56 и 100 от 2015 г., бр. 58 от 2017 г., бр. 38 и 91 от 2018 г., бр. 41 от 2019 г. , бр. 65 от 2020 г., бр. 9 и бр. 21 от 2021 г.) се правят следните изменения:

1. В чл. 48 ал. 4 се изменя така:

„(4) Разпространителят предоставя на всеки следващ разпространител, включително на краен разпространител, за всяко последващо разпространение копие от декларацията за съответствие на съответната партида с течно гориво, придружена от стоков, търговски или друг документ, съдържащ количеството течно гориво и информация за разпространителя, на когото се предоставя. Когато партида с течно гориво се разделя между двама или повече разпространители и/или крайни разпространители, разпространителят предоставя на всеки от тях заверено копие от декларацията за съответствие, като посочва количеството течно гориво, разпространителят, на когото се предоставя, датата и номерът на документа за експедиция.“.

1. В чл. 55, т.3 се изменя така:

„3. да разпореждат изтеглянето на течни горива от пазара, когато резултатът от изпитване на контролната проба, с която е установено несъответствието с изискване на чл. 47, не е оспорен в 7 – дневен срок от получаването му или в случай на оспорването му установеното несъответствие е потвърдено след провеждане на процедура по оспорване съгласно наредбата по чл. 8, ал. 1 от Закона за чистотата на атмосферния въздух.“.

1. В чл. 56 ал. 5 се изменя така:

„(5) В случаите по чл. 55, т. 1 и 2 мерките се отменят от длъжностните лица, които са ги наложили, когато е установено съответствие с изискванията за съдържание на биогорива в процентно съотношение съгласно чл. 47 ал. 1 след изпитване в акредитирана лаборатория и съставен констативен протокол или след провеждане на процедура по оспорване съгласно наредбата по чл. 8, ал. 1 от Закона за чистотата на атмосферния въздух.“**.**

**§ 21.** В **Закона за защита от вредното въздействие на химичните вещества и смеси** (обн. ДВ. бр.10 от 2000г., изм. бр.91 от 2002г., бр.86 и 114 от 2003г., бр.100 и 101 от 2005г., бр.30, 34, 95 от 2006г., бр.82 от 2007г., бр.110 от 2008г., бр.63, 98 от 2010г., бр.84 от 2012г., бр.61 от 2014г., бр.102 от 2015г., бр.12, 58 от 2017г., бр.53, 98 от 2018г., бр. 17 от 2019г.) се правят следните изменения и допълнения:

1. В чл. 1:

а) точка 1 се изменя така:

1. правата и задълженията на физическите и юридическите лица/икономически оператори, които произвеждат, пускат на пазара, предоставят на пазара, употребяват, съхраняват и изнасят химични вещества в самостоятелен вид, в смеси или в изделия и/или смеси предоставяни онлайн и/или офлайн, с цел защита на човешкото здраве и опазване на околната среда“,

б) точка 2 се изменя така:

„2. правомощията на държавните органи, осъществяващи контрол върху производството, пускането на пазара, предоставянето на пазара, доставката на услуги на информационното общество, употребата, съхраняването и износа на химични вещества в самостоятелен вид, в смеси или в изделия и/или смеси предоставяни онлайн и/или офлайн“;

в) в т. 3 се създава буква **л)**:

**„л)** Регламент (ЕС) 2019/1020 на Европейския парламент и на Съвета от 20 юни 2019 година относно надзора на пазара и съответствието на продуктите и за изменение на Директива 2004/42/ЕО и регламенти (ЕО) № 765/2008 и (ЕС) № 305/2011 (ОВ, L 169/1 от 25 юни 2019 г.), наричан по-нататък "Регламент (ЕС) 2019/1020".

2. В чл. 4а:

а) в т. 1 след думите „пускат на пазара“ се добавя „предоставят на пазара“.

б) в т. 2 след думите „пускане на пазара“ се добавя „предоставяне на пазара“.

в) в т. 3 буква а) след думите „пускането на пазара“ се поставя запетая и се добавя „предоставянето на пазара“.

г) създава се точка 4.

„4. предприемат коригиращите действия по чл 16, параграф 3 от Регламент (ЕС) 2019/1020 в случаи на несъответствията, посочени в чл. 16, параграф 1 от Регламент (ЕС) 2019/1020, при поискване от органите за надзор на пазара. Предупрежденията по чл. 16, параграф 3, букви д) и ж) от Регламент (ЕС) 2019/1020 следва да са на български език“.

3. В чл. 25, ал. 1 :

а) точка 4 се изменя така:

„4. регистрация и актуализация на регистрацията на химични вещества в самостоятелен вид, в смеси и в изделия съгласно Регламент (ЕО) № 1907/2006 (REACH) и съгласно Регламент за изпълнение (ЕС) 2020/1435 на Комисията от 9 октомври 2020 г. относно задълженията на регистрантите да актуализират своите регистрации съгласно Регламент (ЕО) № 1907/2006 (REACH);

б) създава се т. 34:

„34. сътрудничество с органите за надзор на пазара в съответствие с чл. 7 от Регламент (ЕС) 2019/1020 и за продажби от разстояние, включително премахване на съдържание от онлайн интерфейс при сериозен риск или при нарушения и/или несъответствия по този закон, подзаконовите актове по неговото прилагане и/или на регламентите, посочени в чл. 1, т. 3, букви а), б), в), д), е), ж), з) и к) или показване на предупреждения, свързани с опасни химични вещества в самостоятелен вид, в смеси или в изделия и/или смеси.“

4. В чл. 27 :

а) в ал. 1 след числото „31“ се поставя запетая, а думите „и 33“ се заменят с „33 и 34“;

б) в ал. 2 след числото „26“ се поставя запетая, а думите „и 33“ се заменят с „33 и 34“;

в) в ал. **6** думите „по чл. 25, ал. 1, т. 23“ се заменят с „по чл. 25, ал. 1, т. 23 и 34“, а думите „глава III от Регламент (ЕО) 765/2008“ се заменят с „Регламент (ЕС) 2019/1020.“;

г) в ал. **7** думите „по чл. 25, ал. 1, т. 24“ се заменят с „по чл. 25, ал. 1, т. 24 и 34, а думите „глава III от Регламент (ЕО) 765/2008“ се заменят с „Регламент (ЕС) 2019/1020.“;

д) в ал. **9** думите „по чл. 25, ал. 1, т. 32“ се заменят с „по чл. 25, ал. 1, т. 32 и 34“, а след думите „Регламент (ЕС) 2017/852“ се добавя „и Регламент (ЕС) 2019/1020.“

е) създава се ал. **10**:

„Органите по чл. 27, ал. 1 и 2 са органи за надзор на пазара по смисъла на чл. 10 и чл. 25, параграф 1 от Регламент (ЕС) 2019/1020.

ж) създава се ал. **11**:

„Агенция „Митници“ е митнически орган по смисъла на чл. 25, параграф 1 от Регламент (ЕС) 2019/1020.

5. В чл. 28:

а) в ал.1:

аа) в т. 1. след думите „пускане на пазара“ се добавя „предоставяне на пазара“.

бб) в т. 2 след думите „пускането на пазара“ се добавя „предоставянето на пазара“.

вв) създават се т. 5 и 6:

„5. да осъществяват дейностите и мерките по чл. 14, параграф 4 и чл. 16, параграф 5 от Регламент (ЕС) 2019/1020.“

„6. да получават съдействие от органите на Министерството на вътрешните работи, общините и кметствата при или по повод изпълнение на служебните си задължения съгласно този закон.“.

б) в ал. 3 се създава т. 3:

„3. да осъществява дейностите и мерките по глава VII от Регламент (ЕС) 2019/1020.“

в) Алинея. 5 се изменя така:

„(5) Икономическите оператори възстановяват на органите по чл. 27, размера на разходите за дейности, свързани със случаи на установени несъответствия с изискванията по този закон, подзаконовите актове по неговото прилагане и/или на регламентите, посочени в чл. 1, т. 3, свързани с провеждане на изпитвания (лабораторни анализи), изтегляне или изземване, дейности за унищожаване, транспорт и/или съхранение, предприети коригиращи действия преди допускането за свободно обращение, пускане или предоставяне на пазара.

г) в ал. 6 след думите „пускането на пазара“ се поставя запетая и се добавя „предоставянето на пазара“.

6. В чл. 29 след думите „пускането на пазара“ се поставя запетая и се добавя „предоставянето на пазара“.

7. В чл. 30:

а) в ал.1 след думите „пускането на пазара“ се поставя запетая и се добавя „предоставянето на пазара“.

б) в ал. 2 след думите „пускането на пазара“ се поставя запетая е се добавя „предоставянето на пазара“.

8. Чл. 31 се изменя така:

„31. Органите по чл. 27 използват за обмен на данни с Европейската комисия, митническите органи и останалите държави членки информационната и комуникационна система, съгласно чл. 34, параграфи 4 и 5 от Регламент (ЕС) 2019/1020“.

9. В чл. 33:

а) в ал.1 след думите „пускането на пазара“ се добавя „предоставянето на пазара“.

б) в ал. 2 след думите „пускането на пазара“ се поставя запетая и се добавя „предоставянето на пазара“.

10. В чл. 35:

а) в ал. 1:

аа) в т. 2 след думите „пускането на пазара“ се поставя запетая и се добавя „предоставянето на пазара“.

бб) създава се т. 34а:

„34а. не изпълни задълженията си за актуализация на регистрацията съгласно сроковете определени в Регламент за изпълнение (ЕС) 2020/1435 на Комисията от 9 октомври 2020 г. относно задълженията на регистрираните да актуализират своите регистрации съгласно Регламент (ЕО) № 1907/2006 (REACH)“;

б) създава се т. 49:

„49. не изпълни задълженията за сътрудничество по чл. 7 от Регламент (ЕС) 2019/1020“.

в) Алинея 3, т. 3 изменя така:

„3. след числото 31 се добавя 34а, а след числото 42 се поставя запетая и думите „и 43“ се заменят с „43 и 49“.

11. В чл. 36:

а) в ал. 1 след числото 41 се поставя запетая и думите „и 43- 47“ се заменят с „43-47 и 49.“

б) в ал. 3 думите „по чл. 35, ал. 1, т. 39 и 48“ се заменят с „по чл. 35, ал. 1, т. 39, 48 и 49“.

12. В § 1 от допълнителните разпоредби т. 49 се отменя.

13. В § 1а от допълнителни разпоредби се създава ал**. 3**:

**„(3)** За целите на надзора на пазара по този закон се прилагат определенията по чл. 3 от Регламент (ЕС) 2019/1020, с изключение на определението за „пускане на пазара“, което се прилага в съответствие с регламентите по чл. 1, т. 3, букви а), б), д) и к).“.

**§ 22.** В **Закона за ограничаване изменението на климата** (обн. ДВ. бр.[22](https://web6.ciela.net/Document?documentId=2136124027&dbId=0&edition=0) от 2014г., изм. и доп. ДВ. бр.[14](https://web6.ciela.net/Document?documentId=2136124027&dbId=0&edition=1), [17](https://web6.ciela.net/Document?documentId=2136124027&dbId=0&edition=2), [41](https://web6.ciela.net/Document?documentId=2136124027&dbId=0&edition=3), [56](https://web6.ciela.net/Document?documentId=2136124027&dbId=0&edition=4) от 2015г., изм. ДВ. бр.[47](https://web6.ciela.net/Document?documentId=2136124027&dbId=0&edition=5) от 2016г., изм. и доп. ДВ. бр.[12](https://web6.ciela.net/Document?documentId=2136124027&dbId=0&edition=6) от 2017г., изм. ДВ. бр.[58](https://web6.ciela.net/Document?documentId=2136124027&dbId=0&edition=7) и [85](https://web6.ciela.net/Document?documentId=2136124027&dbId=0&edition=8) от 2017г., изм. ДВ. бр.[7](https://web6.ciela.net/Document?documentId=2136124027&dbId=0&edition=9) и [15](https://web6.ciela.net/Document?documentId=2136124027&dbId=0&edition=10) от 2018г., изм. и доп. ДВ. бр.25 от 2020г), се правят следните изменения и допълнения:

1. В чл. 32 се правят следните допълнения:

а) В ал. 6 след думата „разрешителното“ се добавя „включително и задължението по чл. 33, ал. 1 , т. 5“;

б) Създава се ал. 7:

(7) „Ново разрешително за емисии на парникови газове на оператор, който е правоприемник по смисъла на чл. 32, ал. 6 на оператор с отменено разрешително се издава, само след като новият оператор изпълни задълженията на стария, включително и задължението по чл. 33, ал. 1, т. 5.“

2. В чл. 34 се правят следните допълнения:

а) В ал. 1 след думите „по ал. 2“ се добавя „и чл. 32, ал. 6“;

б) В ал. 4 накрая на изречението се добавя „с изключение на чл. 33, ал. 1, т. 5“.

3. В чл. 36, ал. 5, т. 2, накрая на изречението се добавя:

„или се установи несъответствие на представените данни в годишния верифициран доклад с тези в плана за мониторинг на оператора на инсталация или авиационния оператор, притежаващи разрешително за емисии на парникови газове.“

4. В чл. 47 се правят следните изменения:

а) В ал. 3 думите „В срок до 28 февруари на всяка година“ се заличават;

б) В ал. 5 думите „Ежегодно в срок до 20 април“ се заличават.

5. В приложение № 2 към чл. 30, ал. 3 се правят следните изменения и допълнения:

а) В т. 10 изречение второ се заменя с:

„Полетите, посочени в т. 12 или извършени изключително за превоз в рамките на официална мисия на управляващ монарх и най-близките му роднини; на държавни глави, правителствени ръководители и правителствени министри на държавите членки не могат да бъдат изключвани по тази точка;“;

б) Точка 11 се изменя така:

„т. 11. От 1 януари 2013 г. до 31 декември 2030 г., полети, които с изключение на настоящата точка, биха попаднали в тази дейност, и осъществени от нетърговски оператор на въздухоплавателни средства, извършващ полети с общи годишни емисии под 1 000 тона годишно (включително емисии от полети, посочени в т. 12)“;

в) Създава се т. 12:

„т.12. полети от летища, разположени в Швейцария, до летища, разположени в ЕИП.“.

**§ 23.** Законът влиза в сила от деня на обнародването му в „Държавен вестник“ с изключение на § 6, т. 2, 3 и 4, които влизат в сила от 1 януари 2022 г.